
I. ADATKEZELŐ BEMUTATÁSA

Az Érdi Szakképzési Centrum (a továbbiakban: „Adatkezelő”, „mi”) belső adatkezelési folyamatai jogszerűségének és az érintettek jogainak biztosítása céljából az alábbi adatvédelmi tájékoztatót alkotja.

	Adatkezelő megnevezése:
	Érdi Szakképzési Centrum

	Adatkezelő székhelye:
	2030 Érd, Ercsi út 4.

	Adatkezelő elektronikus címe:
	eszc@erdiszakkepzesicentrum.hu 

	Adatkezelő képviselője:

Adatvédelmi tisztviselő:
	dr. Mozol Rita Marietta főigazgató és Tóth Balázs Károly kancellár
Dr. Lojek Levente (info@adatvedelmitisztviselo.info)



Az Adatkezelő a személyes adatokat valamennyi hatályos, de elsősorban az alábbi jogszabályok előírásai szerint kezeli:

· az információs önrendelkezési jogról és az információszabadságról szóló 2011. évi CXII. törvény (a továbbiakban: „Infotv.”), 
· az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet; a továbbiakban: „Rendelet” vagy „GDPR”).

Az Adatkezelő a személyes adatokat bizalmasan kezeli, az adatok megőrzése érdekében megtesz minden az adattároláshoz, adatkezeléshez kapcsolódó informatikai és egyéb biztonságos adatkezelést elősegítő technikai és szervezési intézkedést.

*****
Fogalmak

A jelen tájékoztató fogalmi rendszere megegyezik a Rendelet 4. cikkében meghatározott értelmező fogalommagyarázataival, illetve bizonyos pontokban kiegészítetten az Infotv. 3. § értelmező rendelkezéseivel.

Amikor a jelen tájékoztató adatokról, vagy adatkezelésről rendelkezik, azon személyes adatokat,
illetve ezek kezelését kell érteni.

*****

II. ADATKEZELÉSI CÉLOK 

Az Adatkezelő „Szakmát választok – jövőt rajzolok” címmel szakmanépszerűsítő rajzpályázatot hirdet általános iskolás tanulók részére (a továbbiakban: „pályázat”). A pályázók egy általuk választott szakmát mutatnak be saját készítésű kép formájában, azzal a céllal, hogy a pályaválasztás előtt álló fiatalok számára is kedvet csináljanak az adott szakmához.

A beérkezett pályaműveket az Adatkezelő a Facebook-oldalán, egy erre a célra létrehozott albumban bemutatja, ahol a közönség a pályaművekre adott reakciókkal szavazhat. Az I–III. helyezésről az Adatkezelő munkavállalóiból álló ötfős szakmai zsűri dönt, a legtöbb reakciót kapott pályamű pedig közönségdíjban részesül. A díjazottak MediaMarkt-ajándékkártyát kapnak.

A pályázók általános iskolás tanulók, így kiskorúak. A jelen tájékoztatóban foglalt hozzájárulásokat a pályázó szülője vagy más törvényes képviselője (a továbbiakban: „törvényes képviselő”) adja meg, a 14. életévét betöltött pályázó a jelentkezési lapot és nyilatkozatot maga is aláírja.

A pályázattal összefüggésben megvalósított személyesadat-kezelésekről az Adatkezelő a jelen tájékoztató útján nyújt tájékoztatást.

1. A pályázat lebonyolítása

Adatkezelés célja

Az adatkezelés célja a pályázat lebonyolítása, így különösen a pályaművek befogadása, a pályázók azonosítása, a pályaművek szakmai zsűri általi értékelése, valamint a pályázók törvényes képviselőivel való kapcsolattartás, ideértve a pályázat eredményéről való értesítést is.

A pályázaton való részvétel minden esetben önkéntes.

Kezelt személyes adatok

A pályázathoz benyújtandó jelentkezési lap és nyilatkozat az alábbi adatokat tartalmazza:

· a pályázó adatai: név, iskola, évfolyam, jeligés pályamű esetén a jelige;
· a törvényes képviselő adatai: név, e-mail-cím, telefonszám;
· a pályamű, annak címe és a pályaműben bemutatott szakma;
· a pályázó, illetve a törvényes képviselő nyilatkozatai (a pályamű saját alkotás voltáról, a közzététel módjáról, valamint a pályamű felhasználásához adott engedélyről);
· a pályaművet beküldő személy e-mail-címe és az e-mailben megadott neve (ha a pályaművet nem a törvényes képviselő, hanem más személy, pl. a felkészítő tanár küldi be, az ő adatai).

Adatkezelés jogalapja

Az adatkezelés jogalapja a GDPR 6. cikk (1) bekezdés a) pontja, vagyis az érintett hozzájárulása, amelyet a törvényes képviselő – a 14. életévét betöltött pályázó esetén a pályázóval együtt – a jelentkezési lap és nyilatkozat aláírásával ad meg. Az érintett jogosult a hozzájárulását bármikor, indokolás nélkül visszavonni. A hozzájárulás visszavonása nem érinti a visszavonás előtt, a hozzájárulás alapján végzett adatkezelés jogszerűségét. A hozzájárulás visszavonása esetén a pályázó a pályázaton a továbbiakban nem vehet részt.

Személyes adatok forrása

A személyes adatok forrása a törvényes képviselő, aki a jelentkezési lapot és nyilatkozatot kitölti, valamint a pályaművet beküldő személy.

Hozzáférés a személyes adatokhoz

A személyes adatok kezelésére kizárólag az Adatkezelő azon munkavállalói jogosultak, akiknek ez munkaköri feladataik közé tartozik.

A pályaműveket az értékelés céljából az Adatkezelő munkavállalóiból álló ötfős szakmai zsűri tagjai is megismerik.

A jelentkezési lapot és a pályaművet a rajzpalyazat@erdiszc.hu e-mail-címre kell beküldeni. Az e-mail-szolgáltatást az Adatkezelő részére a Microsoft Ireland Operations Limited (One Microsoft Place, South County Business Park, Leopardstown, Dublin 18, Írország) adatfeldolgozóként biztosítja.

Személyes adatok továbbítása harmadik országba vagy nemzetközi szervezetnek

Az Adatkezelő a személyes adatokat nem továbbítja sem harmadik országba, sem nemzetközi szervezethez. Az e-mail-szolgáltató az adatokat az Európai Unió területén kezeli, ha ehhez a szolgáltatás nyújtása során az Amerikai Egyesült Államokban működő kapcsolt vállalkozását veszi igénybe, az adattovábbítás az EU–USA adatvédelmi keret alapján történik.

Személyes adatok kezelésének időtartama

Az Adatkezelő a jelentkezési lapon szereplő személyes adatokat – ideértve a beküldéshez használt e-maileket is – a pályázat eredményének kihirdetését követő 30 nap elteltével törli, kivéve azokat az adatokat, amelyek kezelését a 2. vagy a 4. pont szerinti adatkezelés indokolja.

Automatizált döntéshozatal és profilalkotás

Egyik sem történik az adatkezelés során.

*****

2. A pályaművek és a pályázók adatainak nyilvánosságra hozatala

Adatkezelés célja

Az Adatkezelő a pályaművek bemutatása, a közönségszavazás lebonyolítása, a pályázat eredményének kihirdetése, valamint a szakmák népszerűsítése érdekében a pályaműveket nyilvánosságra hozza, különösen, de nem kizárólagosan az alábbi felületeken:

· az Adatkezelő https://erdiszakkepzesicentrum.hu/ linken elérhető weboldala;
· az Adatkezelő https://www.facebook.com/profile.php?id=61563837957952 linken elérhető Facebook oldala, ideértve a pályázat céljára létrehozott albumot.

Kezelt személyes adatok

A pályamű, valamint – a törvényes képviselő választása szerint – a pályázó neve vagy a pályamű jeligéje. Ha a közzététel módját nem jelölik meg, a pályamű jeligével, jelige hiányában sorszámmal jelenik meg. Külön hozzájárulás esetén a pályázó iskolájának neve és évfolyama, díjazott pályamű esetén a helyezés.

Adatkezelés jogalapja

Az adatkezelés jogalapja a GDPR 6. cikk (1) bekezdés a) pontja, vagyis az érintett hozzájárulása, amelyet a törvényes képviselő – a 14. életévét betöltött pályázó esetén a pályázóval együtt – a jelentkezési lap és nyilatkozat aláírásával ad meg. Az érintett jogosult a hozzájárulását bármikor, indokolás nélkül visszavonni. A hozzájárulás visszavonása nem érinti a visszavonás előtt, a hozzájárulás alapján végzett adatkezelés jogszerűségét. A hozzájárulás visszavonása esetén a pályamű a közönségdíjért nem versenyez tovább.

Személyes adatok forrása

A személyes adatok forrása a törvényes képviselő.

Hozzáférés a személyes adatokhoz

A személyes adatok kezelésére kizárólag az Adatkezelő azon munkavállalói jogosultak, akiknek ez munkaköri feladataik közé tartozik.

A nyilvánosságra hozott pályaműveket és adatokat a fent megjelölt felületeken bárki megismerheti. A Facebook-oldalon közzétett tartalmak tekintetében a Facebook szolgáltatást működtető Meta Platforms Ireland Ltd. önálló adatkezelőként, saját adatkezelési szabályai szerint jár el (https://www.facebook.com/privacy/policy).

Személyes adatok továbbítása harmadik országba vagy nemzetközi szervezet részére

A személyes adatokat az Adatkezelő nem továbbítja sem harmadik országba, sem nemzetközi szervezethez, az internet határtalanságából adódóan azonban az Adatkezelő weboldalára és közösségimédia-felületeire feltöltött pályaműveket és adatokat bárki megismerheti. Az Adatkezelőnek nincs ráhatása arra, hogy az interneten közzétett tartalmakat az azt megismerők mire használják fel, és ezért az Adatkezelő felelősséget nem vállal.

Személyes adatok kezelésének időtartama

Az Adatkezelő a pályaműveket és a pályázók közzétett adatait a hozzájárulás visszavonásáig, de legfeljebb a pályázat lezárását követő 3 évig teszi közzé. A hozzájárulás visszavonása esetén az Adatkezelő a pályaművet és a pályázó adatait a saját felületeiről eltávolítja. A közösségi médiában közzétett tartalmakat mások megoszthatják, az ilyen megosztásokat az Adatkezelő nem minden esetben tudja eltávolítani.

Automatizált döntéshozatal és profilalkotás

Egyik sem történik az adatkezelés során.

*****

3. Közönségszavazás az Adatkezelő Facebook-oldalán

Adatkezelés célja

Az adatkezelés célja a közönségszavazás eredményének megállapítása.

Kezelt személyes adatok

A közönségszavazás az erre a célra létrehozott Facebook-albumba feltöltött pályaművekre adott reakciókkal történik. Az Adatkezelő a szavazás eredményének megállapításakor a Facebook által megjelenített reakciók számát veszi figyelembe, a reakciót adó személyek nevét és profilját nem rögzíti és nem tárolja. A reakciót adó személyek neve és profilja a Facebook működéséből eredően az oldal más látogatói számára is látható lehet.

Adatkezelés jogalapja

Az adatkezelés jogalapja a GDPR 6. cikk (1) bekezdés a) pontja, vagyis az érintett hozzájárulása, amelyet az érintett az albumba feltöltött pályaműre adott reakcióval ad meg. Az érintett jogosult a hozzájárulását bármikor, indokolás nélkül visszavonni, a reakció visszavonásával. A hozzájárulás visszavonása nem érinti a visszavonás előtt, a hozzájárulás alapján végzett adatkezelés jogszerűségét.

Személyes adatok forrása

A személyes adatok forrása a Facebook-oldalon reakciót adó személy, illetve a Facebook szolgáltatás.

Hozzáférés a személyes adatokhoz

A személyes adatok kezelésére kizárólag az Adatkezelő azon munkavállalói jogosultak, akiknek ez munkaköri feladataik közé tartozik.

A Facebook-felhasználók adatait a Facebook szolgáltatást működtető Meta Platforms Ireland Ltd. önálló adatkezelőként, saját adatkezelési szabályai szerint kezeli (https://www.facebook.com/privacy/policy). A Facebook-oldal statisztikai adataival (Oldalelemzések) kapcsolatban az Adatkezelő és a Meta Platforms Ireland Ltd. a GDPR 26. cikke szerinti közös adatkezelőnek minősül.

Személyes adatok továbbítása harmadik országba vagy nemzetközi szervezet részére

Az Adatkezelő a személyes adatokat nem továbbítja sem harmadik országba, sem nemzetközi szervezethez.

Személyes adatok kezelésének időtartama

Az Adatkezelő a reakciót adó személyek adatait nem rögzíti. A pályázat dokumentációjában kizárólag a pályaművenként összesített reakciószámot őrzi meg.

Automatizált döntéshozatal és profilalkotás

Egyik sem történik az adatkezelés során.

*****

4. A díjak átadása

Adatkezelés célja

Az adatkezelés célja a díjazott pályázóknak járó ajándékkártyák átadása, illetve postai úton történő eljuttatása, valamint a díjátadás számviteli nyilvántartása és a díjhoz kapcsolódó adó- és járulékkötelezettség teljesítése.

Kezelt személyes adatok

· a díjazott pályázó neve, születési neve, születési helye és ideje, anyja születési neve, lakcíme és adóazonosító jele;
· a díjat átvevő törvényes képviselő neve és aláírása az átvételi elismervényen;
· postai úton történő eljuttatás esetén a kézbesítési név és cím.

Adatkezelés jogalapja

Az adatkezelés jogalapja a GDPR 6. cikk (1) bekezdés c) pontja, vagyis az Adatkezelőre vonatkozó jogi kötelezettség teljesítése, amelyet a számvitelről szóló 2000. évi C. törvény, valamint a kifizetőre vonatkozó adókötelezettségek tekintetében a személyi jövedelemadóról szóló 1995. évi CXVII. törvény (Szja tv.) és az adózás rendjéről szóló 2017. évi CL. törvény (Art.) írnak elő.
A postai úton történő eljuttatáshoz megadott kézbesítési név és cím kezelésének jogalapja a GDPR 6. cikk (1) bekezdés a) pontja, vagyis az érintett hozzájárulása, amelyet a törvényes képviselő a postai kézbesítés kérésével ad meg.

Személyes adatok forrása

A személyes adatok forrása a díjazott pályázó törvényes képviselője.

Hozzáférés a személyes adatokhoz

A személyes adatok kezelésére kizárólag az Adatkezelő azon munkavállalói jogosultak, akiknek ez munkaköri feladataik közé tartozik.
Postai úton történő eljuttatás esetén a címzett nevét és címét a postai szolgáltató (pl. Magyar Posta Zrt.) a kézbesítés céljából megismeri.

Személyes adatok továbbítása harmadik országba vagy nemzetközi szervezet részére

Az Adatkezelő a személyes adatokat nem továbbítja sem harmadik országba, sem nemzetközi szervezethez.

Személyes adatok kezelésének időtartama

Az Adatkezelő a díjátadást alátámasztó számviteli bizonylatokat (így az átvételi elismervényt) a számvitelről szóló 2000. évi C. törvény 169. §-a szerint 8 évig őrzi meg. A postai kézbesítéshez megadott címet az Adatkezelő a kézbesítést követő 30 napon belül törli.

Automatizált döntéshozatal és profilalkotás

Egyik sem történik az adatkezelés során.

*****

III. AZ ÉRINTETT JOGAI AZ ADATKEZELÉSHEZ KAPCSOLÓDÓAN

Tájékoztatáshoz való jog

Az érintettnek joga van az adatkezeléssel kapcsolatos tájékoztatáshoz, melyet az Adatkezelő jelen tájékoztató rendelkezésre bocsátása útján teljesít.

Hozzáférési jog

Az érintettet kérelmére az Adatkezelő bármikor tájékoztatást nyújt arról, hogy az érintett személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosít:

1. az adatkezelés céljai;
1. az érintett személyes adatok kategóriái;
1. azon címzettek vagy címzettek kategóriái, akikkel, illetve amelyekkel az Adatkezelő a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;
1. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
1. az érintett tájékoztatást kap továbbá azon jogáról, hogy kérelmezheti az Adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
1. a valamely felügyeleti hatósághoz címzett panasz benyújtásának, illetve bírósági eljárás megindításának joga;
1. ha az adatokat nem közvetlenül az érintettől gyűjtötte az Adatkezelő, úgy az adatok forrására vonatkozó minden elérhető információ;
1. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

Az Adatkezelő az adatkezelés tárgyát képező személyes adatok másolatát kérelemre az érintett rendelkezésére bocsátja.

Személyes adatok helyesbítéséhez való jog

Az érintett bármikor jogosult arra, hogy kérésére indokolatlan késedelem nélkül az Adatkezelő helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra is, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

Az adat helyesbítésének (módosításának) kérése esetén a módosítani kért adat valóságát az érintettnek szükséges alátámasztania, valamint az érintettnek szükséges igazolnia azt is, hogy valóban az arra jogosult személy kéri az adat módosítását. Az Adatkezelő csak így tudja megítélni azt, hogy az új adat valós-e, és ha igen, akkor módosíthatja-e a korábbi adatot.

Az Adatkezelő felhívja tovább a figyelmet arra, hogy az érintettnek a személyes adataiban bekövetkezett változást mielőbb be kell jelentenie, ezzel is megkönnyítve a jogszerű adatkezelést, valamint a jogainak érvényesülését.

Törléshez való jog

Az érintett kérésére az Adatkezelő indokolatlan késedelem nélkül köteles törölni az érintettre vonatkozó személyes adatokat, ha az alábbi indokok valamelyike fennáll:

1. az Adatkezelőnek a személyes adatokra már nincs szüksége abból a célból, amelyből azokat gyűjtötte vagy más módon kezelte;
1. hozzájáruláson alapuló adatkezelés esetén az érintett visszavonja az adatkezelés alapját képező hozzájárulását és az adatkezelésnek nincs más jogalapja;
1. az érintett tiltakozik az adatkezelés ellen és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;
1. a személyes adatokat az Adatkezelő jogellenesen kezeli;
1. a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
1. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

Az adatkezelés korlátozásához való jog

Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
1. az adatkezelés jogellenes és ellenzi az adatok törlését, ehelyett kéri azok felhasználásának korlátozását;
1. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
1. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

Tiltakozáshoz való jog

Amennyiben az adatkezelés az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges [Rendelet 6. cikk (1) bekezdés e) pont], az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.

Adathordozhatósághoz való jog

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat az Adatkezelő egy másik adatkezelőnek továbbítsa, ha:

1. az adatkezelés az érintett hozzájárulásán, vagy a Rendelet 6. cikk (1) bekezdésének b) pontja szerinti szerződésen alapul; és
1. az adatkezelés automatizált módon történik.

*****

AZ ÉRINTETT JOGAINAK ÉRVÉNYESÍTÉSÉRE SZOLGÁLÓ ELJÁRÁSREND

Az érintett a fenti jogait az eszc@erdiszakkepzesicentrum.hu címre megküldött elektronikus levelében, az Adatkezelő székhelyére eljuttatott postai levélben, illetve az Adatkezelő székhelyén személyesen tudja gyakorolni. Az Adatkezelő az érintett kérelmének vizsgálatát és teljesítését a beérkezését követően indokolatlan késedelem nélkül megkezdi. A kérelem alapján tett intézkedéseinkről az Adatkezelő a beérkezésétől számított 1 hónapon belül tájékoztatja az érintettet. Amennyiben a kérelmet az Adatkezelőnek nem áll módjában teljesíteni, úgy 1 hónapon belül tájékoztatja az érintettet a megtagadás okairól és a jogorvoslati jogairól.

Az érintett halálát követő öt éven belül a jelen tájékoztatóban meghatározott, az elhaltat életében megillető jogokat az érintett által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az Adatkezelőnél tett nyilatkozattal - ha az érintett egy adatkezelőnél több nyilatkozatot tett, a későbbi időpontban tett nyilatkozattal - meghatalmazott személy jogosult érvényesíteni. Ha az érintett nem tett ennek megfelelő jognyilatkozatot, a Polgári Törvénykönyv szerinti közeli hozzátartozója annak hiányában is jogosult a Rendelet 16. (helyesbítéshez való jog) és 21. cikkében (tiltakozáshoz való jog), valamint - ha az adatkezelés már az érintett életében is jogellenes volt vagy az adatkezelés célja az érintett halálával megszűnt – a Rendelet 17. (törléshez való jog) és 18. (az adatkezelés korlátozásához való jog) cikkében meghatározott, az elhaltat életében megillető jogokat érvényesíteni az érintett halálát követő öt éven belül. Az érintett jogainak e bekezdés szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.

*****

IV. JOGORVOSLATI JOG AZ ADATKEZELÉSHEZ KAPCSOLÓDÓAN

Amennyiben megítélése szerint az Adatkezelő a személyes adatait a személyes adatok kezelésére vonatkozó jogszabályban, vagy az Európai Unió kötelező jogi aktusában meghatározott előírások megsértésével kezeli, Ön a bírósági jogorvoslathoz való jogának érvényesítése érdekében bírósághoz is fordulhat. A bíróság az ügyben soron kívül jár el. A per elbírálása a törvényszék hatáskörébe tartozik. A per – az Ön választása szerint – a lakóhelye vagy tartózkodási helye, vagy az Adatkezelő székhelye szerinti törvényszék előtt is megindítható. Bíróságkereső: https://birosag.hu/birosag-kereso.

A Nemzeti Adatvédelmi és Információszabadság Hatóságnál (NAIH) bejelentéssel (panasz) az Adatkezelővel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve, hogy az adatkezeléshez kapcsolódó jogainak érvényesítését az Adatkezelő korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóság (NAIH)
Postacím: 1363 Budapest, Pf. 9. 
Cím: 1055 Budapest, Falk Miksa utca 9-11.
E-mail: ugyfelszolgalat@naih.hu
URL: http://naih.hu

Érd, 2026.11.06.




2

